### Beslutning

Anbefales.

D - Stemte imod med bemærkning om, at den etape - mellem Sæby og [adresse] - som var det væsentlige i anlægsprojektet ikke gennemføres.

### Sagsfremstilling

## Resume og sagens baggrund

På
investeringsoversigten for 2022 er der afsat et rådighedsbeløb på 17 mio. kr.
til kantarbejder langs rute 219 fra Sæby til Rute 22 ved Ugerløse. Der lægges
nu op til, at strækningen langs [adresse] tages ud af projektet. Der søges derfor
om en anlægsbevilling på 16 mio. kr. til forstærkning af rabatten og
asfaltering af kørebanen på strækningen fra [adresse] ved [adresse] til Rute 22 ved
Ugerløse. Det forventes, at et restrådighedsbeløb på cirka 1 mio. kr. kan
lægges i kassen.

## Indstillinger

Direktøren
indstiller,

1. at
   strækningen fra Sæby til [adresse] udgår af projektet på nuværende tidspunkt,
   og
2. at
   der gives en anlægsbevilling på i alt 16 mio. kr. finansieret af
   rådighedsbeløbet i 2022 til udførelse af kantarbejder og
   belægningsarbejder i 2022 på landstrækningerne fra [adresse] ved [adresse] til
   Rute 22.

## Behandling

Teknik-
og Miljøudvalget, Økonomiudvalget, Kommunalbestyrelsen.

## Sagsfremstilling

På
investeringsoversigten for 2022 er der afsat et rådighedsbeløb på i alt 17 mio.
kr. til udførelse af kantarbejder langs rute 219 fra Sæby til Rute 22 ved
Ugerløse. Arbejderne omfatter forstærkning af rabatter og udbedring af
asfaltbelægningen på landstrækningerne.

Den
24. marts 2021 har Kommunalbestyrelsen frigivet 1 mio. kr. til
forundersøgelser, planlægning og rådgivning i forbindelse med kantarbejderne
langs rute 219 fra Sæby til Ugerløse.

Forundersøgelserne
har vist, at strækningen rundt om [adresse] (fra Sæby til [adresse]) dels kræver en
særlig teknisk løsning i forhold til regnvandshåndteringen og dels kræver
nærmere undersøgelser i forhold til de omkringliggende sårbare naturarealer. Rabatten
langs Sæbyvej rundt om [adresse] er omfattet af blandt andet fredning og
beskyttelse af en række arter.

Der lægges derfor op til, at strækningen langs [adresse] fra
Sæby til [adresse] udgår af projektet på nuværende tidspunkt.

Entreprisen
består derfor kun af [adresse] og [adresse] fra [adresse], se afgrænsningen i Bilag
1. Arbejderne er opdelt i forstærkning af rabatter i 2022 og udbedring af
kørebane i andet kvartal i 2023. Projektet er udbudt, og kan
gennemføres inden for et samlet budget på 16 mio. kr.

Hvis projektet rundt om [adresse] igen bliver aktuelt, anbefaler
administrationen, at der udføres en nærmere undersøgelse af muligheden for
sideudvidelse på den østlige side af vejen med etablering af grøfter til
håndtering af regnvand. Dette er ikke vurderet i de gennemførte
forundersøgelser, da denne model ville ligge uden for budgetrammen.

Kantarbejderne på [adresse] og [adresse] forventes påbegyndt i
oktober 2022 og afsluttet i september 2023.

Der forventes efterfølgende driftsudgifter på 50.000 kr.
årligt.

## Økonomiske konsekvenser

Der gives en anlægsbevilling på 16 mio. kr. til kant- og
belægningsarbejder langs rute 219 på strækningen [adresse] og Søvej til [adresse].
Bevillingen finansieres af det afsatte rådighedsbeløb.

Det forventes, at et restrådighedsbeløb på 1 mio. kr. kan
lægges i kassen.

Der forventes driftsudgifter på 50.000 kr. årligt. Den
afledte drift indarbejdes i det administrative budget året efter færdiggørelse.

[adresse] bemærkninger er indarbejdet i sagen.